దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
జనవరి 10న అఖిల్ సర్‌ప్రైజ్ ఇస్తాడు!
‘హలో’తో ఉత్సాహాన్ని ఇచ్చే విజయాన్ని అందుకుని.. రీలాంచ్ అయ్యాడు అనిపించుకుంటున్న అక్కినేని అఖిల్
TNN | Updated:
Dec 30, 2017, 02:43PM IST
తొలి సినిమాతో డిజాస్టర్ ను ఎదుర్కొని &lsquo;హలో&rsquo;తో ఉత్సాహాన్ని ఇచ్చే విజయాన్ని అందుకుని.. రీలాంచ్ అయ్యాడు అనిపించుకుంటున్న అక్కినేని అఖిల్ తన తదుపరి సినిమాకు సిద్ధం అవుతున్నాడు. తను చేయబోయే మూడో సినిమా ఏది, దాని దర్శకుడు ఎవరు..? అనే అంశంపై అతిత్వరలోనే క్లారిటీ ఇవ్వబోతున్నాడు. ఈ మేరకు జనవరి పదిని అందుకు ముహూర్తంగా నిర్ణయించుకున్నాడు ఈ కుర్ర హీరో. జనవరి పదో తేదీన తన తదుపరి సినిమాను ప్రకటించబోతున్నట్టుగా స్వయంగా అఖిల్ చెప్పాడు.
అయితే అందుకు సంబంధించిన క్లూ కూడా ఏమీ ఇవ్వలేదు. సాధారణంగా ఒక సినిమా చేసిన హీరో మరో సినిమాకు కొంత గ్యాప్ తీసుకోవడం మామూలే. అఖిల్ మాత్రం అలాంటి గ్యాప్ ఏదీ లేకుండానే.. తదుపరి సినిమా గురించి అనౌన్స్ చేయబోతున్నాడు.
డెడ్ లైన్లు పెట్టుకోకుంటే పనులు ఏవీ జరగవని.. అందుకే తదుపరి సినిమా అనౌన్స్ మెంట్ కు జనవరి పదో తేదీని డెడ్ లైన్ గా పెట్టుకున్నట్టుగా ఈ హీరో ప్రకటించాడు. మరి ఫస్ట్ సినిమాను వినాయక్ తో, రెండో సినిమాను విక్రమ్ కే కుమార్ తో చేసిన అఖిల్ మూడో సినిమాను ఎవరితో చేయబోతున్నాడు, ఎలాంటి సబ్జెక్టుతో రాబోతున్నాడు అనేవి ఆసక్తిదాయకమైన విషయాలే. ప్రస్తుతం ఈ హీరో &lsquo;హలో&rsquo; సినిమా ప్రమోషన్ తో బిజీగా ఉన్నాడు.